Številka: 0141-5/2023-3340-9

Datum: 27. 3. 2023

Na podlagi 6. člena Zakona o Javnem skladu Republike Slovenije za kulturne dejavnosti (Uradni list RS, št. 29/10) in Akta o ustanovitvi Javnega sklada Republike Slovenije za kulturne dejavnosti (Uradni list RS, št. 72/10) Ministrstvo za kulturo RS objavlja

**javnI POZIV**

**za sodelovanje v NADZORNEM svetu javnega SKLADA RS ZA KULTURNE DEJAVNOSTI,**

**ŠIFRA 0141-5/2023-3340**

Ministrstvo za kulturo RS poziva zainteresirane kandidate, da podajo kandidaturo za člana oziroma predstavnika Republike Slovenije v nadzornem svetu javnega sklada:

**Javni sklad RS za kulturne dejavnosti, Štefanova 5, 1000 Ljubljana**.

Rok za oddajo prijav je četrtek, 6. april 2023.

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Kandidati morajo posredovati prijavo z naslednjimi prilogami v predpisani obliki:

* Življenjepis kandidata;
* podpisano izjavo, da se strinja s kandidaturo, da izpolnjuje pogoje in s katero dovoljuje obdelavo in uporabo njegovih osebnih podatkov, vendar izključno z namenom in v zvezi s postopkom imenovanja (izjava je priloga 1 tega javnega poziva);
* podpisano izjavo kandidata o nekaznovanosti (izjava je priloga 2 tega javnega poziva).
* predstavitveno pismo:
	+ - * interes, zaradi katerega se kandidat vključuje v postopek,
			* sposobnosti (na primer organizacijske, komunikacijske, poslovodske ali druge sposobnosti za delo v nadzornem svetu sklada).

Kandidati, ki se bodo javili na javni poziv za člane nadzornega sveta, morajo izpolnjevati naslednje pogoje:

* da imajo najmanj visoko strokovno izobrazbo oziroma prvo bolonjsko stopnjo;
* da poznajo osnovne dejavnosti, finančni oziroma pravni okvir delovanja javnega sklada;
* da niso funkcionarji v izvršilni veji oblasti oziroma funkcionarji, katerih opravljanje funkcije je nezdružljiva v skladu s predpisi;
* da so člani največ enega organa nadzora oziroma nadzornega sveta javnega sklada;
* da niso v poslovnem razmerju z javnim skladom (dobavitelj blaga ali storitev za javni sklad, za katerega kandidirajo, vključujoč svetovalne in revizorske storitve);
* da v primeru izbora dajejo soglasje k imenovanju,
* da niso bili pravnomočno obsojeni zaradi naklepnega kaznivega dejanja, ki se preganja po uradni dolžnosti in niso bili obsojeni na nepogojno kazen zapora v trajanju več kot šest mesecev;
* zoper njih ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

Pri izbiri kandidatov se bodo poleg zgoraj navedenih pogojev upoštevala tudi naslednja merila:

* poznavanje področja delovanja javnega sklada na področju ljubiteljske kulture;
* strokovna znanja in izkušnje s področja financ ali prava;
* strokovna znanja in izkušnje s področja strokovnega dela javnega sklada;
* znanja s področja vodenja in upravljanja;
* delovne izkušnje;
* ugled v strokovni in širši javnosti;
* strokovna in družbena aktivnost.

Od kandidata se pričakuje tudi:

* splošna razgledanost in druga uporabna znanja;
* komunikacijske sposobnosti;
* sposobnost dela v skupini.

Člane nadzornega sveta javnega sklada RS za kulturne dejavnosti imenuje vlada izmed strokovnjakov s področja dela sklada, financ in pravnih zadev, tako da so upoštevani enakomerna regionalna sestava nadzornega sveta, enotni slovenski kulturni prostor in zastopanost različnih kulturnih dejavnosti s področja dela sklada. Člani nadzornega sveta ne morejo biti osebe, zaposlene v skladu, niti druge osebe, katerih funkcija ali dejavnost je po zakonu nezdružljiva s članstvom v nadzornem svetu.

Pravice in odgovornosti članov nadzornega sveta so določene v 15. členu, pristojnosti nadzornega sveta pa v 13. členu Akta o ustanovitvi Javnega sklada Republike Slovenije za kulturne dejavnosti (Uradni list RS, št. 72/10).

Kontaktna oseba za dodatna pojasnila v času uradnih ur Ministrstva za kulturo:  dr. Helena Jaklitsch, sekretarka, e-naslov: helena.jaklitsch@gov.si, telefon: 01/369 59 00.

Kandidati pošljejo prijavo z vsemi navedenimi prilogami v zaprti ovojnici z oznako: »**Javni poziv– šifra 0141-5/2023-3340«** na naslov: Ministrstvo za kulturo, Maistrova 10, 1000 Ljubljana, do vključno 6. aprila 2023. Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom. Ob prijavi po elektronski pošti naj kandidat oznako navede v vrstici »Zadeva«.

Kandidati bodo obveščeni le v primeru imenovanja. V postopku javnega povabila ni možnosti vlaganja pravnih sredstev.

Vljudno vabljeni k oddaji kandidatur.